Хайнекен (пивоварна)
„Хайнекен“ (, МФА: ) е нидерландска пивоварна компания със седалище в Амстердам.

Тя е 3-та по продажби в света след Anheuser-Busch InBev и SABMiller. Компанията е основана от нидерландския предприемач Герард Адриан Хейнекен през 1864 г. Днес притежава над 125 пивоварни в повече от 70 страни по света.

История 

 
 1864 г. Герард Адриан Хейнекен основава компанията в Амстердам.
 1873 г. Сварена е първата бира с марката Heineken в Амстердам
 1875 г. „Хайнекен“ печели златен медал на Международното изложение в Париж
 1890 г. В завода на компанията в Амстердам е инсталирано електрическо осветление
 1893 г. Основателят на пивоварната Герард Адриан Хайнекен умира.
 1894 г. Джей Ди Петерсен поема компанията. По-късно той се жени за вдовицата на Герард – Мери Тиндал и става втори баща на 8-годишния Хенри Пиер Хайнекен.
 1900 г. Бирата „Хайнекен“ е наградена със специалната награда на журито на изложение в Париж и продажбите на марковото пиво скачат на над 200 000 хектолитра годишно.
 1901 г. Масова стачка и бойкот от страна на работниците блокира производствения процес. Шефовете се принуждават да вдигнат минималната заплата и да плащат за извънреден труд.
 1909 г. Хенри Пиер Хайнекен навършва пълнолетие и поема ръководството на компанията. Той започва плавно да намалява цените на пивото, за да го направи достъпно за повече хора.
 1914 г. Първата жена – телефонен оператор е назначена в компанията. Фирмата започва атака на азиатските пазари.
 1928 г. Самолет изписва името „Хайнекен“ в небето на откриването на Олимпийските игри в Амстердам.
 1933 г. Първата пратка бира „Хайнекен“ е експортирана в САЩ след края на сухия режим.
 1939 г. Компанията е записана на стоковата борса.
 1940 г. Хенри Хайнекен се оттегля от ефективното управление на компанията.
 1942 г. Алфред Хенри Хайнекен, внук на основателя на компанията Герард Адриан Хайнекен, официално започва кариерата си като президент на фирмата.
 1949 г. Рекламният слоган „Бирата може да пътува“, измислен от Алфред Хайнекен, слага началото на новата международна политика на компанията в глобален мащаб.
 1963 г. Основана е фондацията „Хайнекен“, която всяка година връчва награди за постижения в биохимията и микробиологията.
 1964 г. Представено е новото лого на компанията.
 1967 г. В Ротердам тръгва първата автоматична поточна линия за пълнене на бутилките. Появява се и новият кег – прочутото бирено буренце на „Хайнекен“.
 1968 г. Първите реклами на бира „Хайнекен“ се появяват по телевизията.
 1969 г. Heineken поглъща един от своите главни конкуренти – Amstel.
 1980 г. Започва работа първата в Европа инсталация за обратна осмоза (хиперфилтрация) във фабриката на „Хайнекен“.
 1998 г. Отваря врати Университета „Хайнекен“. В него се обучават бъдещите кадри на компанията.
 1999 г. „Хайнекен“ е обявена за „Марка на века“, а Алфред Хенри Хайнекен – за рекламист на столетието.
 2001 г. Издадена е книгата „Магията на Хайнекен“

Търговски марки 
„Хайнекен“ е собственик на интернационалните марки „Хайнекен“, „Амстел“, „Мърфис“, „Еделвайс“, „Гьосер“, „Пауланер“, „Крушовице“, както и на множеството „местни“ марки, като „Акуила“, „Дрехър“, „Примус“, „Кайзер“, „Питон“, „Тайгър“ и др.

„Хайнекен“, „Амстел“ и „Мърфи“ са основните 3 марки на нидерландската компания. Светлата бира „Хайнекен“ се продава в 170 държави, „Амстел“ – в 80, а тъмната „Мърфис“ – в 65 държави по света.

Хайнекен в България 
„Хайнекен“ е собственик на пивоварната „Загорка“ АД в Стара Загора, която произвежда марките „Ариана“, „Загорка“ и „Столично“.

Източници и бележки

Външни препратки 
 Официален сайт
 Ревю на произведения за България „Хайнекен“ от Бирен Блог 
 Марки на концерна 
 Кехлибареният еликсир на мистър Хайнекен 

Нидерландски производители на хранителни стоки
Компании в Амстердам
Пивоварни компании
1864 година